Proiect de hotărâre
ROMÂNIA
JUDEȚUL GALAȚI
COMUNA PISCU
CONSILIUL LOCAL


HOTĂRÂREA NR. ____
Din _____________
Privind: Asigurarea continuităţii Serviciului public de iluminat public al comunei Piscu, județul Galați prin încheierea contractului de prestări servicii cu SC Diseza Expert SRL pe o perioadă de 1 an
	


Inițiator: VLAD ȘTEFAN, PRIMARUL COMUNEI PISCU
Număr de înregistrare și data depunerii proiectului: 63 din 21.09.2026
	


CONSILIUL LOCAL al comunei Piscu, județul GALAȚI, întrunit în ședința ordinară din data de 29.10.2026;
	Având în vedere Referatul de aprobare al inițiatorului înregistrat la nr. 6879 din 28.09.2026;
	Având în vedere Raportul de specialitate al compartimentului de resort din aparatul de specialitate al primarului comunei, înregistrat la nr.7516 din 15.10.2026;
Având în vedere rapoartele de avizare ale Comisiilor de specialitate nr.1,2,3 din cadrul Consiliului local;
Ținând cont de prevederile:
- Legii serviciilor comunitare de utilități publice nr. 51/2006, republicată, cu modificările şi completările ulterioare;
- Legii serviciului de iluminat public nr. 230/2006, republicată, cu modificările şi completările ulterioare;
-  Licenței ANRSC deținută de operator pentru serviciul de iluminat public;
Având în vedere prevederile Hotărârii Consiliului Local nr. 65 din 18.11.2021 privind Aprobarea înființării și organizării serviciului de iluminat public în Comuna Piscu, județul Galați,cu modificările și completările ulterioare;
Luând în considerare valoarea stabilită prin art.7 alin.5 din Legea nr. 98/2016 privind achizițiile publice care se aplică și în cazul contractelor de servicii de iluminat public;
Luând în considerare necesitatea imperativă de a asigura funcționarea neîntreruptă, siguranța și eficiența rețelei de iluminat stradal de pe raza administrativ-teritorială a comunei Piscu, protejând astfel siguranța cetățenilor și bunurile publice și private; 
În temeiul prevederilor art. 129 alin. (1), alin. (2) lit. d), alin. (7) lit. n), precum și ale art. 139 alin. (1) și art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ cu modificările și completările ulterioare,

HOTĂRĂŞTE:

Art. 1. Se aprobă asigurarea continuităţii Serviciului public de iluminat public al comunei Piscu, județul Galați, prin încheierea unui contract de prestări servicii de mentenanță și întreținere cu S.C. DISEZA EXPERT S.R.L., cu sediul în Municipiul Galați, CUI 36270269, pe o perioadă determinată de 1 an. 
Art. 2. Se aprobă modelul și clauzele contractului de prestări servicii pentru întreținerea și menținerea funcționalității rețelei de iluminat public, conform Anexei care face parte integrantă din prezenta hotărâre.




Art. 3. Se împuternicește Primarul comunei Piscu, județul Galați, să semneze contractul de prestări servicii menționat la art. 1, precum și orice alte documente subsecvente necesare bunei derulări a acestuia, în numele și pentru comuna Piscu.
Art. 4. Finanțarea obligațiilor contractuale se va asigura din bugetul local al comunei Piscu, în limita sumelor alocate cu această destinație în anul bugetar curent și cel următor în limita sumei de 270.120 lei.
Art. 5. Cu ducerea la îndeplinire a prezentei hotărâri se însărcinează Primarul comunei Piscu, prin intermediul compartimentelor de resort din cadrul aparatului de specialitate.
Art. 6. Prezenta hotărâre se comunică, prin grija secretarului general al comunei Piscu, Instituţiei Prefectului Judeţului Galaţi, Primarului comunei Piscu, compartimentelor de specialitate și operatorului S.C. DISEZA EXPERT S.R.L., iar aducerea la cunoştinţă publică se va face prin publicare pe pagina de internet www.primaria-piscu.ro.

                 Președinte de ședință,                                                      Contrasemnează,
                    Ghisman Maria   		                                       Secretar general al comunei,
                                                                                                         Coman Paula Adriana









Proiectul de hotărâre va fi comunicat:
- d-nei Stăvărache Geanina, din cadrul Compartimentului achiziții publice și resurse umane care va întocmi raportul de specialitate pană în data de 22.10.2026;
-comisiilor de specialitate 1,2,3 din cadrul consiliului local care vor întocmi rapoartele de avizare până în data de 29.10.2026.





ROMÂNIA 
JUDEȚUL GALAȚI						             
COMUNA PISCU 							
PRIMAR,
Nr. 6879 din 21.09.2026

REFERAT DE APROBARE

la proiectul de hotărâre privind asigurarea continuităţii Serviciului public de iluminat public al comunei Piscu, județul Galați prin încheierea contractului de prestări servicii cu SC Diseza Expert SRL pe o perioadă de 1 an

Iluminatul public constituie unul dintre serviciile de utilitate publică de interes local care contribuie direct la creșterea gradului de siguranță a cetățenilor, a traficului rutier și pietonal, precum și la modernizarea și înfrumusețarea localității. Conform prevederilor legale în vigoare, autoritățile administrației publice locale au obligația să asigure continuitatea și calitatea acestui serviciu în beneficiul comunității.
Având în vedere încetarea contractului nr.6824 încheiat cu SC Diseza Expert SRL la data de 25.09.2026 și având în vedere necesitatea stringentă de a asigura mentenanța preventivă și corectivă a rețelei stradale, precum și intervențiile prompte în caz de avarii pe raza întregii comune Piscu, se impune contractarea unui operator economic specializat și licențiat. Conform HCL Piscu nr.65 din 18.11.2021, completată și modificată cu HCL Piscu nr. 45 din 19.07.2024, contractual poate fi prelungit pe perioade successive de câte un an;
Colaborarea anterioară și expertiza tehnică demonstrată de SC Diseza Expert SRL reprezintă argumente solide pentru asigurarea unei tranziții fără sincope în exploatarea sistemului.   Încheierea unui contract de prestări servicii pentru o perioadă determinată de 1 an garantează stabilitatea operațională a rețelei până la finalizarea procedurilor administrative pe termen lung sau organizarea unor noi forme de gestiune conform legii.
Faţă de cele prezentate, în calitate de iniţiator, supun spre analiză şi adoptare Consiliului Local al comunei Piscu proiectul de hotărâre alăturat.

PRIMAR,
Vlad Ștefan








ROMANIA
JUDETUL GALATI
COMUNA PISCU
Nr. 6880 din 21.09.2026




A N U N Ț

Referitor la elaborarea proiectelor de hotarare cu caracter normativ

	In temeiul art.7, al.(2) din Legea nr.52/03.02.2003, persoanele interesate pot trimite in scris la biroul secretarului comunei propuneri, sugestii, opinii cu valoare de recomandare, in termen de 10 zile de la data afișării (dar nu mai târziu de 29.10.2026) asupra urmatorului  proiect de act normativ  (proiect hotarare si referat de aprobare) afisate la sediul Consiliului local PISCU, judetul Galati pe data prezentei: 

Asigurarea continuităţii Serviciului public de iluminat public al comunei Piscu, județul Galați prin încheierea contractului de prestări servicii cu SC Diseza Expert SRL pe o perioadă de 1 an

SECRETAR GENERAL AL COMUNEI,
Coman Paula Adriana 



